আসাদুজ্জামান নূর: শিল্পীদের এই ঘটনা এটা নতুন কিছু নয়। এটা শুধু আমাদের দেশে নয়, বিশ্বব্যাপী। অনেক বিখ্যাত শিল্পী, এক সময় হয়তো সে না খেয়ে ছিল। কষ্টেসৃষ্টে দিন কেটেছে। এখন উন্নত দেশগুলোতে হয়তো চিত্রটা পাল্টে গেছে; কিন্তু আমরা যেহেতু এখনো ওই রকম একটি জায়গায় পৌঁছতে পারি নাই, আমরা সামনের দিকেই যাচ্ছি। এখন শিল্প-সংস্কৃতির উপর নির্ভরশীল হয়ে জীবিকা অর্জন করছে, এ রকম মানুষের সংখ্যা বেড়ে গেছে আগের তুলনায়। অনেক শিল্পী আছে যারা ধনী। চলচ্চিত্রে বলি, গানে বলি— তারা এইটে করেই ভালোভাবে জীবিক নির্বাহ করছেন। কিন্তু সবার ক্ষেত্রে এটি হচ্ছে না। সবার ক্ষেত্রে এটি হবেও না। কারণ, যারা প্রতিভাধর শিল্পী বা জনপ্রিয়তা অর্জন করবেন, তারা এক ধরনের অর্থ উপার্জন করবেন আর যারা ওই জনপ্রিয়তা অর্জন করতে পারবেন না, তারা ওইভাবে অর্থ উপার্জন করতে সক্ষম হবেন না। এটা বাস্তবতা।